钦定古今图书集成/明伦汇编/氏族典/第225卷 > 《廖用贤尚友录》 > 杨终
## 钦定古今图书集成/明伦汇编/氏族典/第225卷 > 《廖用贤尚友录》 > 杨终

按《后汉书杨终传》：“终字子山，蜀郡成都人也。年十三，
为郡小吏。太守奇其才，遣诣京师受业，习《春秋》。显宗
时，拜校书郎。建初元年，大旱，谷贵，终以为广陵、楚、淮
阳、济南之狱，徙者万数，又远屯绝域，吏民怨旷，乃上
疏。帝从之，听还徙者悉罢边屯。终兄凤为郡吏，太守
廉范为州所考，遣凤候终。终为范游说，坐徙北地。帝”
东巡狩，凤皇、黄龙并集，终赞颂嘉瑞，上述祖宗鸿业，
凡十五章。奏上，诏贳还故郡。著《春秋外传》十二篇。永
元十二年，征拜郎中，以病卒。